Nu mai rezist... Trebuie sa scriu. E singura mea arma. 
Daca va ajunge la cat mai multi, va fi puternica! 


De Radu Pietreanu 


Ce grea, insuportabilă povară... 
Cum să le spun săracilor nepoți 
Că am avut cea mai frumoasă ţară 
Și am lăsat-o pradă unor hoţi? 


Vinovătia o să-mi ardă fața 

Căci ţara-n care morţii noștri zac 
Am apărat-o mii de ani cu viața 

Și am pierdut-o într-un sfert de veac 


Cum aţi ajuns, cretinilor, în frunte? 
Cum de ne-ati păcălit ca pe berbeci? 
Slugoi ai intereselor mărunte 

Cu buzunarul cald și ochii reci 


Cum naiba ne-aţi convins să punem botul 
La kilul de ulei sau biscuiţi 

Și să vă dăm de bună voie votul? 
Născarea mamii voastre de bandiți... 


Uitaţi-vă o clipă în oglindă 

Vă este scris pe frunte "trădători” 
Nu e blestem pe toți să vă cuprindă 
Nici moarte să vă ia de mii de ori 


Jigodii grohăind cu mintea-n ceață 
Care nu mai aveţi nimica sfânt 

Voi i-aţi băgat, cu zâmbetul pe faţă, 
Pe mama și pe tata în mormânt 


Din pensia lor, jignitor de mică 
V-aţi cumpărat mașini și vile mari 
l-aţi înjurat spre a vă ști de frică 
Şi i-aţi persecutat ca pe tâlhari 


Voi ne făcurăţi, dintr-un neam de vază 
Popor de căpșunari și cerșetori 


Si-aţi pus otravă-n fiecare frază 
Din zilnicul discurs de infractori 


Din impostură aţi făcut paradă 
lar din profesori aţi făcut stafii 
Valorile se vând la colţ de stradă 
Pe bani puţini, spre-a supraviețui 


Voi aţi manelizat întreaga ţară 
Voi îi plătiţi regește pe tâmpiţi 
Cultura vi se pare o povară 

Și s-o-nţelegeţi nu prea reușiți 


V-aţi adunat în Parlament cu toții 
O gașcă de pungași și derbedei 
Vă şantajază interlopii, hoţii, 

Și ne ucideți să trăiască ei 


Atât vă zic : rușine să vă fie 

Bastarzi îmbogăţiţi prin furăciuni! 

Vă doare-n dos de biata Românie 
Și-aţi transformat-o-n casă de nebuni! 


Demisionaţi, de mai aveţi decenţă, 
Întoarceți-vă-n grote și-n noroi 

Caci ţara e în stare de urgenţă 

Nu vrea să mai plătească pentru voi! 


Băi sclavilor, câți bani v-a dat Chevronul 
Să bateți amărâții din Pungesti 

Cu cizmele, cu pumnii și bastonul? 

Cât costă drepturile lor firești? 


Aţi dărâmat şi fabrici și uzine 

Sau le-aţi vândut pe câţiva euroi 
Dar ţineţi minte, vremea plăţii vine! 
O să ne cerem ţara înapoi! 


Ce șpăgi v-au dat ca Roșia Montană 
S-o vindeti, otrăvind-o-n cianuri? 

Ce monstru v-a dat viață? Ce satană? 
Ce târfă renegată în călduri? 


Cine plătește, viermilor, dezmăţul 

În care zi de zi vă lăfăiți? 

Cum nu v-alungă Cel De Sus cu bățul 
Când numele Său sfânt îl terfeliți? 


Închideți școli, cantine și spitale 
Și ridicați bordeluri, săli de joc... 
Ori n-aveţi șansa unor minţi normale 
Ori vreţi să ne exterminați pe loc 


Ne-aţi invadat și prin televizoare 
În zi de Paşti sau seara de Ajun 
Și cu tupeu de javre ordinare 

Ni l-aţi impozitat pe Moș Crăciun 


Ne-am săturat de prinți și beizadele 
Care se sparg în fiţe și-n figuri 

De $șmecherași de lux și de lichele 
Ce-s ale voastre seci progenituri 


Când fiul meu ce-nvaţă și ia BAC-ul 
Îmi spune printre lacrimi "sunt șomer” 
Îmi vine să vă dau la mama dracu 

Cu tot cu Parlament și Minister 


Când faceţi nesfârşite împrumuturi 

Și împărţiţi paraii între voi 

Îmi vine să vă tăbăcesc în șuturi 

Căci cei datori rămân doar proștii. Noi! 


Betivi, drogaţi până în gât și peste 
Pierduţi cu vagaboande în orgii 

Și nu aveţi ruşine de neveste 

De mame, de nepoți și de copii 


Îmi vine să vă bat cu frenezie 
Ca pe covoare, ca pe antihriști 
Și să v-arunc pe toţi în pușcărie 
Printre violatori și sodomiști 


Cât o să ne mai credeți oi tâmpite 
Sau vaci de muls, sau cai de călărit? 


Cât mai rânjiţi cu feţe decrepite 
Când vă-ntrebăm de ce ne-aţi jefuit? 


Ferească-vă lisus de răzbunare 
De furia românului tăcut 

Când va începe Marea Demascare 
Vă veţi dori să nu vă fi născut 


Șacali bolnavi, vi se cam strânge laţul 
Și vi se înfășoară peste bot 

Căci Dumnezeu din cer v-a luat saţul 
Și bunul simţ și etica și tot 


Atunci când veţi citi aceste versuri 
Sau, mai corect, cand vi se vor citi 
Veţi plânge peste tot facând demersuri 
"Să-l aruncăm pe ăsta-n pușcării!” 


Dar n-aveţi cum să arestaţi o ţară! 
Nu suntem un popor de retardati! 
Şi-n locul meu la gât o să vă sară! 
N-aveţi puterea să-i intimidaţi! 


De v-aţi recunoscut în cele scrise 
Voi, hahalere, oameni de nimic, 

Voi, viruși, bube, jeguri compromise, 
Hai, faceţi bine și muriţi un pic! 


